# Z A P I S N I K

5.seje Sveta KS Kromberk- Loke 11.februarja 2020 ob 17.uri.

Prisotni: Janez Cuznar,Damijan Winkler, Žarko Leban, Marko Brezavšček, Aleš Pavlin, Meta Mačus, Sonja Maras Gruntar.

Odsotni: Urška Ščuka Buršić , Robert Golob.

Vabljena: ga.Dragica Žbogar, g.Miloš Grilanc.

Predsednik predlaga spremembo dnevnega reda , dodaja 2 točki z dnevnega reda 4. seje z dne 3.februarja 2020, sklicane in kasneje odpovedane s strani tedanjega predsednika dr.Roberta Goloba.

Predlog je soglasno sprejet.

Dnevni red:

1.obravnava dopisa krajanke ga. Dragice Žbogar,

2.predstavitev problematike UO ŠTD Kromberk- Loke,

3.zadolžitve članov po nalogah in geografskih območjih,

4.oblikovanje programa za tekoče leto,

5.razno.

K 1. Ga. Dragica Žbogar povzame problematiko, navedeno v dopisu z dne 24.januarja 2020, in ponovno apelira na Svet KS za čimprejšnjo ureditev odvodnjavanja na cestišču pred njeno stanovanjsko hišo v Ulici Vinka Vodopivca 112 (priloga).

# SKLEP 1: Žarko Leban in Damijan Winkler se obvežeta, da bosta ponovno urgirala pri ustrezni občinski službi, zastopani s strani g. Marjana Juga.

K 2. G. Miloš Grilanc najprej predstavi delovanje ŠTD-ja v zadnjem mandatnem obdobju, ki je potekel novembra 2019 (priloga).

V nadaljevanju izčrpno izpostavi ključne probleme in potrebe za nadaljnje delo:

a.zagotoviti prostor , sedež delovanja društva,

1. pomanjkanje ustreznega kadra za nadgradnjo vsebin, h katerim že dalj časa pozivajo krajani (kolesarjenje, planinarjenje idr),
2. ureditev vzhodnega dela športnega parka za dodatne vsebine,pri čemer izpostavi potrebo po postavitvi hiške za ureditev gostinske ponudbe na platoju; navede tudi možnost sofinansiranja s strani ŠTD-ja,

d. opraviti razgovor z gospo Mirjam Bon Klanjšček kot morebitno kandidatko za opravljanje funkcije predsednika društva.

Člani sveta soglasno izrazijo pohvalo in podporo ŠTD-ju za ambiciozno delo tudi v bodoče.

# SKLEP 2: Žarko Leban bo v prihodnjem tednu opravil uradni razgovor z ga.Mirjam Bon Klanjšček.

K 3. Predsednik posreduje članom zadolžitve za delovanje v tekočem mandatu (priloga).

Marko Brezavšček predlaga, da se z njimi seznani krajane.

# SKLEP 3: Zadolžitve članov po nalogah in geografskih območjih se objavi v naslednji številki STRAN-i.

K 4. Predsednik seznani člane, da najemne pogodbe za uporabo prostorov v Domu krajanov v preteklem letu še niso bile posredovane MONG-u.

# SKLEP 4: ga. Loredano Pavlin se pozove k vročitvi najemnih pogodb v 8 dneh.

Po krajši razpravi o akivnostih v Domu krajanov se sprejme

# SKLEP 5:Marko Brezavšček bo nadziral aktivnosti v Domu krajanov v prihodnje.

# SKLEP 6: Za potrebe delovanja Sveta KS in UO ŠTD-ja Kromberk- Loke se uredi prostor (soba 3) v Domu krajanov, zato se prekine najemno pogodbo z uporabnikom navedenega prostora.

# SKLEP 7: V najkrajšem možnem času je potrebno v dom preseliti tudi arhiv.

# SKLEP 8:Marko Brezavšček pridobi ponudbe za videonadzor v Domu krajanov.

Marko Brezavšček ponovno opozori na potrebo po spletni strani, s čimer se strinjajo vsi prisotni člani.

Predsednik predlaga, da se o tem sklepa na seji, ko bodo razpoložljivi podatki o finančnem stanju KS.

K 5.Oblikovanje predlogov dnevnega reda za naslednjo sejo.

# SKLEP 9: Skliče se 6. sejo Sveta KS Kromberk-Loke, ki bo v četrtek, 20.februarja 2020, v prostorih poslovne stavbe GEN-I ob 17.uri.

Seja zaključena ob 19.20.

Zapisala Sonja Maras Gruntar Predsednik Sveta KS Kromberk-Loke

Žarko Leban l. r.

Priloge:

1.dopis ga. Dragice Žbogar,

2.poročilo o štiriletnem mandatu UO ŠTD-ja Kromberk-Loke.